Oficialusis leidinys L 274 , 06/11/1993 p. 0005 - 0007

specialusis leidimas suomių kalba: skyrius 3 tomas 53 p. 0151

specialusis leidimas švedų kalba: skyrius 3 tomas 53 p. 0151



Komisijos reglamentas (EB) Nr. 3063/93 1993 m. lapkričio 5 d. nustatantis išsamias Tarybos reglamento (EEB) Nr. 2019/93 nuostatų dėl pagalbos specifinės kokybės medaus gamybai schemos taikymo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1993 m. liepos 19 d. Tarybos reglamentą (EEB) Nr. 2019/93, nustatantį specialias priemones mažesnėms Egėjo saloms, taikytinas tam tikriems žemės ūkio produktams [1], ypač į jo 12 straipsnio 4 dalį, atsižvelgdama į 1992 m. gruodžio 28 d. Tarybos reglamentą (EEB) Nr. 3813/92 dėl apskaitos vieneto ir perskaičiavimo kursų, taikytinų bendroje žemės ūkio politikoje [2], ypač į jo 6 straipsnį, kadangi Reglamento (EEB) Nr. 2019/93 12 straipsnyje numatoma skirti pagalbą mažesnėms Egėjo saloms aukštos kokybės medui, kurio sudėtyje yra didelė čiobrelių medaus dalis, gaminti; kadangi reikia nustatyti išsamias šios schemos valdymo ir Bendrijos nustatytų sąlygų vykdymo kontrolės taisykles; kadangi, siekiant skatinti medaus gamintojus, susibūrusius į organizacijas, kaip apibrėžta 1978 m. birželio 19 d. Tarybos reglamente (EEB) Nr. 1360/78 dėl gamintojų grupių ir jų asociacijų [3], su paskutiniais pakeitimais, padarytais Reglamentu (EEB) Nr. 746/93 [4], gerinti savo prekybos sistemas, kad jos atitiktų rinkos reikalavimus, ir skatinti aukštos kokybės produktus, pagalba skiriama įgyvendinus metinę iniciatyvų programą, kurią tvirtina Graikijos paskirta nacionalinės valdžios institucija; kadangi, kad šie tikslai būtų įgyvendinti, šia programa turi būti siekiama pirma, padaryti genetinių pagerinimų, pertvarkyti avilius, įdiegti mechanizaciją ir bitininkų profesinį mokymą naujų gamybos metodų taikymo srityje, kita vertus – atlikti rinkos tyrimus, tyrinėti naujus pakavimo būdus ir skatinti sąžiningą prekybą; kadangi tokiomis taisyklėmis taip pat turi būti nustatyti laikotarpiai, kuriais gali būti prašoma pagalbos, tokiose paraiškose pateiktina būtiniausioji informacija, įvertinimo laikotarpiai ir terminai, iki kurių kompetentinga institucija turi išmokėti pagalbą bei pranešti Komisijai apie išmokėtą pagalbą; kadangi šios nuostatos turi apimti ir reikalingus patikrinimus, kuriais siekiama užtikrinti tinkamą šios pagalbos schemos taikymą ir nustatyti veiksmus, kurių būtina imtis, jei nesilaikoma šių taisyklių; kadangi, siekiant įgyvendinti šią pagalbos schemą, turi būti numatytos leidžiančios nukrypti nuostatos dėl paraiškų gauti pagalbą 1993 metų produkcijai pateikimo ir šios pagalbos išmokėjimo datų; kadangi šiame reglamente numatytos priemonės atitinka Kiaušinių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Pagalba mažesnėms Egėjo saloms būdingo aukštos kokybės medaus, kurio sudėtyje yra didelė dalis čiobrelių medaus, gamybai teikiama toms medaus gamintojų grupėms, pripažintoms remiantis Reglamentu (EEB) Nr. 1360/78, kurios įsipareigoja įgyvendinti metines iniciatyvų programas, skirtas gerinti aukštos kokybės medaus prekybos ir skatinimo sąlygas. Tačiau, iki 1994 metų pabaigos pagalba taip pat mokama visiems bitininkams, turintiems ne mažiau kaip 10 nuolatos gamybai naudojamų kompetentingos institucijos užregistruotų avilių. 2 straipsnis 1. Iniciatyvų programoms keliami šie tikslai: - prekybos gerinimas įdiegiant technologijas ir naudojant gavybos, valymo ir filtravimo techniką bei profesinis mokymas, - derliaus priežiūra senas bites motinėles kas dveji metai pakeičiant šiai zonai tinkamais hibridais, - aukštos kokybės medaus pardavimo skatinimas atliekant rinkos tyrimus, naujų pakavimo būdų kūrimas ir prekybos mugių bei kitų prekybos renginių organizavimas ir dalyvavimas juose. 2. Programas medaus gamintojų grupės pateikia kompetentingai institucijai tvirtinti. Kompetentinga institucija per du mėnesius nuo programų pateikimo, paprašiusi pateikti visus jos manymu reikalingus pakeitimus, nusprendžia patvirtinti programas arba jas atmesti. 3 straipsnis 1. Suinteresuotoji šalis per kompetentingos institucijos nustatytą terminą, bet ne vėliau kaip iki kiekvienų metų rugsėjo 30 dienos, pateikia kompetentingai institucijai paraišką gauti pagalbą už atitinkamų metų produkciją. Nepateikus paraiškos per šį terminą, mokėtina pagalba mažinama 10 %, išskyrus force majeure atvejus. Pateikus paraišką praėjus daugiau kaip 20 dienų nuo kompetentingos institucijos nustatytos datos, pagalba neišmokama. Tačiau paraiškos gauti pagalbą už 1993 metus gali būti pateikiamos iki tų metų gruodžio 15 dienos. 2. Pagalbos paraiškoje turi būti nurodoma ši būtiniausioji informacija: - medaus gamintojų grupės pavadinimas ir adresas arba bitininko pavardė, vardas ir adresas, - nuolatos gamybai naudojamų avilių skaičius ir kompetentingos institucijos užregistruotų avilių skaičius, - medaus, kurio sudėtyje yra didelė čiobrelių medaus dalis, pagaminto per laikotarpį, už kurį prašoma pagalbos, kiekis. 3. Jei bendras avilių skaičius, už kurį prašoma pagalbos, yra didesnis už didžiausią leistiną avilių skaičių, nurodytą Reglamento (EEB) Nr. 2019/93 12 straipsnio 3 dalyje, kompetentinga institucija nustato kiekvienai paraiškai taikytiną standartinį mažinimo koeficientą. 4 straipsnis Įgyvendinus didelę iniciatyvų programos dalį, Graikija išmoka pagalbą iki metų, už kuriuos prašoma pagalbos, gruodžio 31 dienos. Tačiau jei ši dalis mažesnė negu 50 %, mokėjimas nevykdomas. Tačiau pagalba už 1993 metus gali būti išmokėta iki 1994 m. vasario 28 d. 5 straipsnis Graikija vėliausiai iki kiekvienų metų sausio 31 d. praneša Komisijai: - pagalbos paraiškas pateikusių gamintojų grupių ir individualių bitininkų skaičių, - avilių, už kuriuos gamintojų grupės ir individualūs bitininkai prašė pagalbos, ir ji buvo suteikta, skaičių, - taikomą mažinimo koeficientą, jei jis yra, - patvirtintą iniciatyvų programą, - nustatytų pažeidimų ir su jais susijusių avilių skaičių. Tačiau 1993 metams šie duomenys gali būti pateikti iki 1994 m. kovo 15 d. 6 straipsnis 1. Ar tiksli pagalbos paraiškose pateikta informacija ir ar vykdomos pagalbos skyrimo sąlygos, Graikija tikrina atlikdama patikrinimus vietoje. 2. Vietoje tikrinama ne mažiau negu 10 % pateiktų pagalbos paraiškų, tačiau 1993 metais ši procentinė dalis yra 5 %. Nustačius didelį pažeidimų skaičių, kompetentinga institucija einamaisiais metais atlieka papildomų patikrinimų ir didina tikrinamų paraiškų procentinę dalį kitais metais. Vietoje tikrintinas paraiškas nustato kompetentinga institucija, remdamasi rizikos analize ir užtikrindama, kad būtų atrinkta reprezentatyvioji imtis. Patikrinimai vietoje turi būti susiję su: - paraiškoje deklaruojamu avilių skaičiumi, - iniciatyvų programos įgyvendinimu. 7 straipsnis 1. Tais atvejais, kai pagalba suteikta neteisingai, kompetentinga institucija išieško sumokėtas sumas ir palūkanas, apskaičiuotas už laikotarpį nuo pagalbos išmokėjimo dienos iki jos visiško susigrąžinimo. Palūkanų norma yra tokia, kokia pagal nacionalinės teisės aktus taikoma panašioms susigrąžinimo operacijoms. 2. Jei pagalba turi būti susigrąžinta dėl atitinkamos šalies padaryto pažeidimo, kilusio dėl jos tyčinių veiksmų arba didelio neapdairumo, kompetentinga institucija susigrąžina išmokėtas sumas ir papildomai 20 %, nepažeisdama straipsnio 1 dalyje minimo palūkanų padidinimo. Kitais metais atitinkama šalis negali gauti pagalbos pagal šią schemą. 3. Susigrąžinta pagalba ir palūkanos mokamos atitinkamoms mokėjimo agentūroms ar institucijoms, kurios išskaito atitinkamą sumą, proporcingą Bendrijos finansiniams įnašams, nuo išlaidų, finansuojamų iš Europos žemės ūkio orientavimo ir garantijų fondo. 8 straipsnis Kiekvienais metais taikomas pagalbos sumos perskaičiavimo nacionaline valiuta kursas yra žemės ūkio perskaičiavimo kursas, galiojantis pagalbos paraiškų pateikimo laikotarpio pirmą dieną. 9 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1993 m. lapkričio 5 d. Komisijos vardu René Steichen Komisijos narys [1] OL L 184, 1993 7 27, p. 1. [2] OL L 387, 1992 12 31, p. 1. [3] OL L 166, 1978 6 23, p. 1. [4] OL L 77, 1993 3 31, p. 14. --------------------------------------------------